stanford-oval/wikipedia huggingface dataset:
לואיס אנריקה
קריירת אימון > ברצלונה

ב-16 במאי 2014 הודיע לואיס אנריקה על עזיבתו את סלטה ויגו, על אף שנותרה שנה נוספת בחוזהו במועדון. זמן קצר לאחר מכן חתם לואיס אנריקה על חוזה לשנתיים כמאמן ברצלונה. גם בברצלונה השתמש לואיס אנריקה במערך 4-3-3, תחילה עם ליונל מסי בעמדת החלוץ המזויף, כשלאחר סיום השעייתו של לואיס סוארס הסיט את מסי לעמדת הקיצוני הימני, בה שיחק בתחילת הקריירה שלו, ואת סוארס הציב כחלוץ מרכזי. המערך אמנם נותר זהה לזה שהקבוצה שיחקה בו בשנים שלפני כן, אך הטקטיקה שלה השתנתה תחת לואיס אנריקה. המשחק התבסס על מסירות מהירות וארוכות יותר לעבר אחד משלושת שחקני ההתקפה – מסי, סוארס וניימאר, שהשתמשו במהירות ובזריזות שלהם על מנת לגבור על שחקני ההגנה שמולם וליצור הזדמנויות הבקעה.
פתיחת העונה של ברצלונה בליגה הייתה טובה, כשהיא לא ספגה ב-8 המחזורים הראשונים וניצחה ב-7 מהם, עד ההפסד בקלאסיקו לריאל מדריד ב-25 באוקטובר. לאחר תיקו עם חטאפה בדצמבר והפסד לריאל סוסיאדד בינואר, נקלעה הקבוצה למשבר, במהלכו פוטר המנהל הספורטיבי של המועדון אנדוני זוביזארטה והוכרזו בחירות לנשיאות המועדון בסוף העונה. מיד לאחר מכן החל רצף של 11 ניצחונות בכל המסגרות, שיא היסטורי של המועדון. בפברואר עקפה ברצלונה את ריאל מדריד בראשות הטבלה. היא הצליחה לשמור על המקום הראשון עד סוף העונה, ובזכות כך זכתה באליפות ספרד עם 94 נקודות לזכותה. בגביע המלך זכתה ברצלונה אחרי שניצחה את כל משחקיה בטורניר, כשבגמר ניצחה את אתלטיק בילבאו בתוצאה 3:1. אחרי שגברה בשלב הנוק-אאוט על מנצ'סטר סיטי, פריז סן-ז'רמן ובאיירן מינכן, ניצחה ברצלונה את יובנטוס במשחק הגמר בתוצאה 3:1, זכתה בליגת האלופות ובכך השלימה טרבל. הייתה זו הזכייה השנייה בטרבל בהיסטוריית ברצלונה.
לאחר סוף העונה האריך לואיס אנריקה את חוזהו כמאמן הקבוצה עד סוף עונת 2016/2017. באוגוסט 2015 זכתה ברצלונה בסופר קאפ האירופי הודות לניצחון 5:4 על סביליה בהארכה. לאחר מכן הפסידה ברצלונה את הסופר קאפ הספרדי לאתלטיק בילבאו, בתוצאה המצטברת 5:1. ב-21 בנובמבר הביסה ברצלונה את ריאל מדריד 4:0 באצטדיונה הביתי, הסנטיאגו ברנבאו. בדצמבר זכתה ברצלונה בתואר החמישי לשנת 2015, לאחר שגבר על ריבר פלייט בתוצאה 3:0 בגמר אליפות העולם לקבוצות. בינואר 2016 נבחר כמאמן השנה בעולם לפי פיפ"א לשנת 2015. במאי, במחזור האחרון של העונה, זכתה הקבוצה באליפות הליגה הספרדית.
במרץ 2017 הודיע אנריקה כי יפסיק לאמן את ברצלונה בסיום העונה.
קריירת אימון > נבחרת ספרד

ב-9 ביולי 2018 מונה אנריקה למאמן נבחרת ספרד. ב-19 ביוני 2019 לואיס אנריקה עזב את תפקידו כמאמן נבחרת ספרד מסיבות אישיות. ב-19 בנובמבר 2019 חזר אנריקה לתפקיד.
ביורו 2020 הוביל את הנבחרת אל חצי הגמר הטורניר.
ב-8 בדצמבר 2022, אנריקה פוטר מאימון נבחרת ספרד, בעקבות ההפסד בשמינית גמר מונדיאל 2022 מול נבחרת מרוקו, כשנבחרת ספרד לא הצליחה לכבוש במשך 120 דקות והפסידה בדו-קרב פנדלים 3:0.
קריירת אימון > פריס סן-ז'רמן

ב-5 ביולי 2023 החל אנריקה לאמן בפריז סן-ז'רמן מהליגה הצרפתית, לאחר פיטוריו של כריסטוף גאלטייה. ב-17 באוקטובר 2024 פריז סן-ז'רמן הגיעה לסיכום עם אנריקה על הארכת חוזהו בקבוצה עד לשנת 2027.
חיים אישיים

לואיס אנריקה חובב ספורט אתגרי, ולאחר פרישתו מכדורגל לקח חלק במספר בתחרויות טריאתלון וטריאתלון איש הברזל. כמו כן הוא רץ במספר מרתונים, בהם מרתון ניו יורק ב-2005, אמסטרדם 2006 ופירנצה 2007.
ב-29 באוגוסט 2019 נפטרה בתו קסנה בת ה-9 ממחלת הסרטן, מחלה בגללה פרש מאימון נבחרת ספרד כחודשיים קודם לכן.
סטטיסטיקה כשחקן > קריירת מועדונים

| מועדון | עונה | ליגה> הופעות | ליגה> שערים | גביע> הופעות | גביע> שערים | אירופה> הופעות | אירופה> שערים | אחר> הופעות | אחר> שערים | סך הכול> הופעות | סך הכול> שערים |
| --- | --- | --- | --- | --- | --- | --- | --- | --- | --- | --- | --- |
| ספורטינג חיחון | 1989/1990 | 1 | 0 | - | - | - | - | - | - | 1 | 0 |
| ספורטינג חיחון | 1990/1991 | 35 | 14 | 9 | 3 | - | - | - | - | 44 | 17 |
| ספורטינג חיחון | סך הכול | 36 | 14 | 9 | 3 | 0 | 0 | 0 | 0 | 45 | 17 |
| ריאל מדריד | 1991/1992 | 29 | 4 | 6 | 1 | 6 | 0 | - | - | 41 | 5 |
| ריאל מדריד | 1992/1993 | 34 | 2 | 6 | 0 | 8 | 1 | - | - | 48 | 3 |
| ריאל מדריד | 1993/1994 | 28 | 2 | 4 | 1 | 6 | 0 | 2 | 0 | 40 | 3 |
| ריאל מדריד | 1994/1995 | 35 | 4 | 2 | 0 | 6 | 0 | - | - | 43 | 4 |
| ריאל מדריד | 1995/1996 | 31 | 3 | 0 | 0 | 8 | 0 | 2 | 0 | 41 | 3 |
| ריאל מדריד | סך הכול | 157 | 15 | 18 | 2 | 34 | 1 | 4 | 0 | 213 | 18 |
| ברצלונה | 1996/1997 | 35 | 17 | 7 | 1 | 7 | 0 | 2 | 0 | 51 | 18 |
| ברצלונה | 1997/1998 | 34 | 18 | 6 | 3 | 6 | 4 | 1 | 0 | 47 | 25 |
| ברצלונה | 1998/1999 | 26 | 11 | 3 | 0 | 3 | 1 | 2 | 0 | 34 | 12 |
| ברצלונה | 1999/2000 | 19 | 3 | 5 | 3 | 7 | 6 | 2 | 0 | 33 | 12 |
| ברצלונה | 2000/2001 | 28 | 9 | 4 | 1 | 9 | 6 | - | - | 41 | 16 |
| ברצלונה | 2001/2002 | 23 | 5 | 0 | 0 | 15 | 6 | - | - | 38 | 11 |
| ברצלונה | 2002/2003 | 18 | 8 | 0 | 0 | 8 | 2 | - | - | 26 | 10 |
| ברצלונה | 2003/2004 | 24 | 3 | 1 | 0 | 5 | 2 | - | - | 30 | 5 |
| ברצלונה | סך הכול | 207 | 73 | 26 | 8 | 60 | 27 | 7 | 0 | 300 | 109 |
| סך הכול בקריירה | סך הכול בקריירה | 400 | 102 | 53 | 13 | 94 | 28 | 11 | 0 | 558 | 144 |
סטטיסטיקה כשחקן > נבחרת ספרד

| נבחרת> שנה | נבחרת> הופעות | נבחרת> שערים |
| --- | --- | --- |
| 1991 | 1 | 0 |
1992: 0
| 1993 | 2 | 0 |
| 1994 | 9 | 3 |
| 1995 | 8 | 0 |
| 1996 | 9 | 2 |
| 1997 | 4 | 2 |
| 1998 | 8 | 1 |
| 1999 | 8 | 4 |
| 2000 | 3 | 0 |
| 2001 | 5 | 0 |
| 2002 | 5 | 0 |
| סך הכול | 62 | 12 |
תארים > כשחקן > קבוצתיים

אליפות ספרד: 1994/1995
הגביע הספרדי: 1992/1993
הסופר קאפ הספרדי: 1993
אליפות ספרד (2): 1997/1998, 1998/1999
הגביע הספרדי (2): 1996/1997, 1997/1998
הסופר קאפ הספרדי: 1996
גביע מחזיקות הגביע: 1996/1997
הסופר קאפ האירופי: 1997
מדליית זהב אולימפית: 1992
תארים > כשחקן > אישיים

פרס דון בלון לפריצת העונה בליגה הספרדית: 1990/1991
תארים > כמאמן

אליפות ספרד (2): 2014/2015, 2015/2016
הגביע הספרדי (3): 2014/2015, 2015/2016, 2016/2017
הסופר קאפ הספרדי: 2016
ליגת האלופות: 2014/2015
הסופר קאפ האירופי: 2015
אליפות העולם לקבוצות (1): 2015
תארים > כמאמן > אישיים

מאמן השנה בעולם: 2015
ספריית בצלאל

| --- | --- |
אין תמונה חופשית
 מיקום:  בצלאל, אקדמיה לאמנות ועיצוב ירושלים, ירושלים, ישראל
 סוג:  ספרייה אקדמית
 מספר סניפים:  4
 גודל האוסף:  70000
 גודל האוכלוסייה:  2500
 https://www.bezalel.ac.il/about/library/general
ספריית בצלאל הוא מערך הספריות והמאגרים המשרתים את המחלקות השונות של האקדמיה לאמנות ועיצוב בצלאל. הספרייה נחשבת לאחת מספריות האמנויות המובילות בישראל. המערך כולל גם ארכיון דיגיטלי המשמר את העבודות שנוצרו בבצלאל לאורך הדורות.
ספריית בצלאל

מערך הספריות של בצלאל כולל ספרייה ראשית בהר הצופים, וכן את ספריית המחלקה לארכיטקטורה בבניין ההיסטורי של בצלאל, וספרייה בבית הנסן. אוספי הספריות כוללים כ-70,000 כרכים של ספרים, כתבי עת, תקליטורים, קלטות וידאו וסרטי DVD. הספרייה מספקת גישה למאגרי מידע הנוגעים לתחומי הלימוד באקדמיה ולתחומים משיקים.
כלי גילוי המידע הספרייה הוא תוכנת EDS (EBSCO Discovery Service), המאגדת את כל בסיסי הנושאים של הספרייה במטרה ליצור חווית משתמש נוחה עבור מחקר. המערכת מאפשרת גישה למגזינים מקוונים, עיתונים כתבי עת וספרים אלקטרוניים. זוהי תוכנה בה משתמשות אוניברסיטאות ומכללות נבחרות בישראל ובעולם. הספרים מקוטלגים בשיטת דיואי ו-UDC.
ארכיון בצלאל

בארכיון בצלאל מבוצעים איתור, איסוף ומיון, שימור, דיגיטציה וקטלוג של דימויים. המאגר ממוחשב פתוח לציבור וכולל תיעוד דיגיטלי של התחומים הבאים: ההיסטוריה של בצלאל ואירועים שונים, עבודות סטודנטים (סוף סמסטר, סוף שנה), פרויקטי גמר ותערוכות בוגרים ואוספים של עבודות בצלאל ממקורות שונים.
בשנת 2023 עתידה הספרייה לעבור למשכן חדש בבניין בצלאל החדש במגרש הרוסים בירושלים.
בית הספר למל

| --- | --- |

חזית המבנה בשנת 2011
 בית ספר
 על שם:  שמעון אדלר למל 
 תקופת הפעילות:  1856–הווה (כ־169 שנים) 
 מיקום
 מדינה:  ישראל ישראל
 קואורדינטות:  31°47′11″N 35°13′03″E﻿ / ﻿31.786351°N 35.217447°E﻿ / 31.786351; 35.217447
  (למפת ירושלים מוגדלת) בית הספר למל(למפת ירושלים רגילה) בית הספר למל
 
הכניסה לבית הספר
בית הספר למל הוא בית ספר שהוקם בירושלים בשנת 1856 על ידי אליזה הרץ ממשפחת למל האמידה מאוסטריה במטרה לעזור לתושבי "היישוב הישן" בירושלים. בית הספר הוקם בתחילה ברובע היהודי בעיר העתיקה, אך עבר למבנה קבע בשכונת זיכרון משה בשנת 1903. משפחת למל הייתה משפחה פילנתרופית ידועה אשר מספר מוסדות נתמכו בה, בעיקר בתחום החינוך. בית הספר הוקם לזכר שמעון אדלר למל.
אופי בית הספר

בית הספר תוכנן לשמש כמעין בית מחסה לילדים יתומים ועניים, המספק בצד הלימודים גם ארוחות חמות ובגדים. בית הספר פעל בשיטת הוראת גן ילדים - "המצאה" חדשה שעדיין הייתה בחיתוליה בגרמניה. תוכנית הלימודים כללה לראשונה הוראה מתודית לילדים, תוך שירה וריקודים, משחקים והפעלות. האופי של המקום היה מסורתי וסדר היום כלל לימוד סיפורי התנ"ך, משלים תוך אהבה וחינוך מסורתי יהודי. עם האופי הדתי שולב הפן הכללי של לימודים על טבע, בעלי חיים וכן ציור ומלאכה.
תוכנית הלימודים כללה עברית, מקרא, כתיבה, חשבון ולשון המדינה. לשון ההוראה הייתה לאדינו, ובראשית שנות ה-80 של המאה ה-19, שונתה שפת ההוראה מלאדינו לגרמנית ולצרפתית.
תולדות בית הספר

על הקמת בית הספר מונה לודוויג אוגוסט פרנקל, שנתקל בהתנגדות עזה מקרב היישוב הישן, ובעיקר מקרב האשכנזים שבו, מיד עם הגעתו. האשכנזים חששו מרוח ההפקרות שבית הספר החדש יביא בעקבות לימודי החול הנלמדים בו. רוב האשכנזים בירושלים היו כבר עדים להשפעת ההשכלה הכללית באירופה שממנה הגיעו. הם ראו בירושלים עיר מקלט מההשכלה האירופית ודרשו שלא תיכנס מבעד שערי ירושלים הקדושה. על כן, עם הגיעו של פרנקל לירושלים נתקל בחרם רבנים על בית הספר. בעקבות זאת, חתם פרנקל על הסכם עם ראשי העדה הספרדית על פיו כל תוכנית לימודים בבית הספר תאושר על ידם. בין הרבנים שחתמו על מסמכי ההקמה של בית הספר למל חתם הרב אליהו יעקב נסים בשנת 1856.
נקודת מפנה בהתפתחות בית הספר הייתה בשנת 1888, אז אוחד עם "בית היתומים של הרצברג" ובראשותו הועמד אפרים כהן-רייס. הארגון מחדש של בית הספר כלל הוספת מורים חדשים לצוות ההוראה כגון דוד ילין, פיתוח המתודיקה הלימודית והוספת שעות ללימודי החול. מאז התאושש בית הספר ותלמידים רבים למדו בו, גם מבין העדה האשכנזית, למרות החרם שעדיין היה תקף.
בשנת 1904 נכנס בית הספר תחת חסותה של חברת "עזרה". בשנת 1913, בעת מלחמת השפות, נותר בית ספר למל נאמן לחברת עזרה, ובעקבות זאת התפטרו מורי בית הספר והקימו בית ספר מתחרה. רבים מהתלמידים שבתו ולא באו לבית הספר בדרישה להשבת המורים. אך בעקבות כיבוש ארץ ישראל בידי הבריטים הועבר להנהלת ההסתדרות הציונית. הנהלת בית הספר עברה לידי חיים אריה זוטא. בית הספר כלל אז כיתות יסודיות ועל-יסודיות. בשנת 1930 היה בית ספר למל הגדול שבבתי הספר העממיים בירושלים ולמדו בו כ-550 תלמידים.
בשנת 1967 החליט משרד החינוך לסגור את הכיתות ללימודי ערב לגילאי על-יסודי שהתקיימו בבית הספר, לאחר שהוחלט שמוריו יקבלו משכורת כמורי על-יסודי ולא כמורי בתי ספר עממיים.
מבנה בית הספר

הבניין הראשון של בית הספר נמצא בסמוך לרחוב השלשלת.
משכן הקבע של בית הספר החל להיבנות בשכונת זיכרון משה ברחוב ישעיהו בשנת 1902, וחנוכת הבית הייתה בשנת 1903. את המבנה תכנן האדריכל הטמפלרי תיאודור זנדל, שתכנן גם את בית החולים הגרמני ברחוב הנביאים ובית החולים שערי צדק. את הקמת הבניין קיבל על עצמו הקבלן ר' יעקב מן, שגם היה מופקד על בניית בית החולים שערי צדק, וכדרכו העסיק בעיקר בעלי מקצוע יהודים בעבודות הבנייה. במהלך הבנייה מת האדריכל זנדל, ואת הבנייה המשיך במקומו בנו בנימין. הבניין נבנה בסגנון נאו-קלאסי אירופאי, בשילוב של יסודות מזרחיים.
בניין בית הספר שימש גם את הקהילה ונערכו בו הרצאות ואסיפות שונות, כמו גם פעילות של תנועת הצופים. בינואר 1946 הפקיעה ממשלת המנדט הבריטי מספר חדרים בבית הספר לצורך שיכון חיילי הצבא הבריטי.
בשנים שלאחר סגירת בית הספר שימש המבנה כתלמוד תורה של חסידות בויאן, עקב מיקומו בלב השכונות החרדיות בירושלים. במרץ 2011 מכרה ההסתדרות את המתחם לישיבת עץ חיים. בדצמבר 2014 פורסמה תוכנית לבניית 2 בנייני מגורים בחצר המבנה לצד חיוב היזם בשימור מבני בית הספר שישמשו את ישיבת עץ חיים.
בית הספר למל אחרי שהפך למבנה של תלמוד תורה עץ חיים (2018)
מבנה בית הספר בשנת 2011, רחוב ישעיהו בשכונת זיכרון משה
הערות שוליים

↑  השבוע, הפועל הצעיר, 19 בדצמבר 1913
↑  דוד תדהר (עורך), "אפרים כהן-רייס", באנציקלופדיה לחלוצי הישוב ובוניו, כרך ג (1949), עמ' 1155
1 2  קול קורא לבוגרי ביה"ס למל בארץ ובגולה, דואר היום, 30 בינואר 1931
↑  תלמידי בי"ס למל בירושלים הפגינו, מעריב, 18 באוגוסט 1967
משרד החינוך: בי"ס ערב לנערים למל לא ייסגר, דבר, 24 באוגוסט 1967
אלי חורי, למל - ימשיך לחנך, מעריב, 11 בספטמבר 1967
מתנגדים לסגירת בי"ס לנערים עובדים בירושלים, דבר, 22 באוגוסט 1967
↑  יהושע בן-אריה, עיר בראי תקופה, א, ירושלים, הוצאת יד יצחק בן-צבי, 1979, עמ' 386.
↑  חנכת הבית של הבניין החדש לבית הספר לבנים של האציל למל, השקפה, 7 באוגוסט 1903
↑  מחרימים חדרים בבתי ספר, דבר, 1 בינואר 1946
| --- | --- |
בקרת זהויות :  NLI: 987007258781405171  VIAF: 13145857771323020652   WorldCat (עם VIAF): 13145857771323020652 
לודוויג אוגוסט פרנקל
תיאטרון הטכניון

| --- | --- |
אין תמונה חופשית
 מידע כללי
 סוג:  להקת תיאטרון 
 מייסדים:  אוריאל זוהר 
 הקמה ובנייה
 תקופת הבנייה:  ?–1986
 תאריך פתיחה רשמי:  1986 
 
 אתר רשמי
 
ההצגה "דיבוק בשניים" בתיאטרון הטכניון, על-פי "הדיבוק" מאת ש. אנסקי
תיאטרון הטכניון הוקם בשנת 1986 במסגרת מצומצמת, כחלק מהמחלקה ללימודים הומניסטיים ואמנויות. המייסד היה פרופ' אוריאל זוהר, כמנהל, במאי ומורה. בתיאטרון הועברו שבעה קורסים, ולמדו בו כ-300 סטודנטים מדי שנה. התיאטרון העלה עד 2014 למעלה מ-52 הצגות בסגנונות שונים, מחזות ישראלים מאת חנוך לוין ויהושע סובול, מחזות יהודיים כמו הדיבוק ובין היתר, ניתן לציין מחזות קלאסיים מאת מולייר, שייקספיר, פייר דה מאריבו, הנריק איבסן וברנרד שו. הועלו גם הצגות מאת אוריאל זוהר עצמו, וכן הצגות מפרי עטם של השחקנים. התיאטרון התפתח במיוחד בתחום תיאטרון הפרינג'. הוא הוזמן לפסטיבלים אוניברסיטאיים רבים בעולם, וזוכה להכרה בינלאומית. כיום מעבירים את הקורסים השונים שני דוקטורים מאוניברסיטת תל אביב ואוניברסיטת חיפה.
כרזה להצגה "לא! פיגמליון" על פי מחזה מאת ברנרד שו
פרופ' אוריאל זוהר המנהל האמנותי של תיאטרון הטכניון
מחזות והצגות

הבמאי זוכה פרס אופיר סכנדר קובטי מהפקולטה להנדסת מכונות בטכניון השתתף בהצגה "סוף-סוף" במסגרת התיאטרון, וזו הועלתה גם בירושלים בשנת 2001, במסגרת "פסטיבל תספיס".
שלמה פלסנר מהפקולטה להנדסת חשמל השתתף במחזות הקולקטיביים "המזרן הרך" ו"נישואים מעורבים" באולם צ'רצ'יל.
ההצגה "שלשלאות שקופות" מאת שלי בליטי מהפקולטה להנדסה כימית הופיעה בפסטיבל ברטיסלאבה (סלובקיה) בשנת 2006, בגרנדה (ספרד), בסינמטק חיפה, ובפסטיבל נוה יוסף של החוג לתיאטרון קהילתי באוניברסיטת חיפה ב-2007. שחקנים: ענת ניסני ונדב שובל.
ההצגה "אויב העם" מאת איבסן, בהשתתפות פרופסור רוני נבון מהפקולטה להנדסה אזרחית וסביבתית בטכניון, זכתה לציון לשבח ב"פסטיבל בנוונטו" באיטליה ב-2009, והופיעה באולמות בחיפה ובעספיא.
ההצגה "הבגד הבלתי נראה" מפרי עטו של פרופ' אוריאל זוהר, הופיעה בפסטיבל הבינלאומי של האוניברסיטה הממלכתית בסנקט פטרבורג ב-2012.
מבחר מן המחזות שהועלו על בימת תיאטרון הטכניון: ליל העשרים והפלשתינאית מאת יהושע סובול (בפסטיבל בקלן), יעקובי ולידנטל מאת חנוך לוין, טרטיף והקמצן מאת מולייר, "טלמה" על פי (המלט) מאת שייקספיר, אויב העם מאת איבסן, משחק של אהבה ומזל מאת מאריבו (בפסטיבלים בפריז ובליאז'), "לא! פיגמליון" על פי פיגמליון (מחזה) מאת ברנרד שו, העצם מאת בירגו דיופ ופיטר ברוק (בפסטיבלים במורסיה ואליקנטה), "סקס שקרים ווידאוטייפ" על פי הסרט מאת סטיבן סודרברג (בפסטיבל בליון צרפת), מועדון ארוחת הבוקר על פי הסרט מאת ג'ון יוז, הדיבוק על פי ש. אנ-סקי, "בלב ים" מאת סלאבומיר מרוז'ק, "אנדרטה הפוכה" מאת יוסף מונדי, "סולם אל סאלאם", "סינדרלה ושלושת הגמדים", "1=3=3/2" (בפסטיבל בליאז'), "להתקרב דרך אגב", "נישואים מעורבים", "סודות", "סוף-סוף", "הבירוקרטיה של המוות", "להצחיק את הקהל", "המזרן הרך", "PlayBack" (בפסטיבל בירושלים), "התמונה החסרה", "רואה בשדות זרים", "ביעור חמץ" (מאת איתי הראל ובבימויו), "מערכונים קומיים", "הפוך על הפוך", "פעימות", "אור"...
שמות הקורסים

אסתטיקה של בימוי, במאים ידועי שם (דוגמת פיטר ברוק), דרמה ישראלית, כתיבת מחזות, הפקת הצגות, משחק ובימוי ותיאטרון רפואי-שמשי-רוחני.
ספרים על תיאטרון הטכניון

אוריאל זוהר, חשיבות מחקר התיאטרון באוניברסיטה טכנולוגית-מדעית (דוגמת הטכניון) 2007.
אוריאל זוהר, חזון תיאטרון הטכניון, 2008.
הערות שוליים

↑  באתר הוצאת Amazon (אמזון קינדל) May 2015, המחזה מתורגם לאנגלית וכולל איורים מאת Barbara Heman
↑  ביעור חמץ, כל ההצגה, אתר תיאטרון הטכניון 2013
↑  ראו אתר תיאטרון הטכניון, הספר מחולק לארבעה פרקים. נמצא גם בחנות הספרים "אלף בסט", הוצאת אוריון 2015
↑  אתר אלף בסט, של הוצאת אוריון 2015, וגם לקריאת החזון, קיראו כאן סעיף 2.
גראץ-אומגבונג

| --- | --- |
 מדינה:  אוסטריה אוסטריה
 מדינה:  שטיריה שטיריה
 בירת המחוז:  גראץ 
 שטח:  1,100.7 קמ"ר
 גובה:  522 מטרים
 אוכלוסייה:  ‏
  ‑ במחוז:  148,830 (1 בינואר 2016)
 קואורדינטות:  47°03′43″N 15°24′54″E﻿ / ﻿47.062°N 15.415°E﻿ / 47.062; 15.415 
 http://www.bh-grazumgebung.steiermark.at/, https://www.bh-grazumgebung.steiermark.at/
  מפת מיקום  מפה מפורטת    he tabBackground:;tabBorder:#aaa;defaultTab:0;
 
גראץ-אומגבונג (בגרמנית: Graz-Umgebung; בעברית: סביבת גראץ) הוא מחוז במרכז מדינת שטיריה שבאוסטריה.
המחוז מקיף את כל שטח העיר האוטונומית גראץ, והיא אינה חלק מהמחוז.
במחוז 36 ערים ועיירות:
| 0 | 1 | 2 | 3 |
| --- | --- | --- | --- |
|  אגרסדורף ביי גראץ  איבלבך  גסנדורף  גרטוויין-שטרסנגל  גרטקון  דובל-צוורינג  דויטשפיישטריץ  האוסמנשטטן  הזלסדורף-טובלבאד |  היצנדורף  הרט ביי גראץ  וונדשו  וייניצן  ורנדורף  זיירסברג-פירקה  זמריאך  טאל  ליבוך |  לסניצהה  נסטלבך ביי גראץ  סנקט אוסוולד ביי פלנקנוורט  סנקט ברתולומה  סנקט מריין ביי גראץ  סנקט רדגונד ביי גראץ  פגאו  פזולדסברג  פלדקירכן ביי גראץ |  פרונלייטן  פרמשטטן  פרניץ-מלאך  קומברג  קיינבך ביי גראץ  קלסדורף ביי גראץ  רבה-גרמבך  שטטג  שטיוול |
השירים הנמכרים ביותר בכל הזמנים בצרפת

טינו רוסי, שמחזיק בשיר הנמכר ביותר בכל הזמנים בצרפת.
להלן 100 השירים הנמכרים ביותר בכל הזמנים בצרפת. הרשימה מבוססת על נתונים שפורסמו מטעם איגוד תעשיית ההקלטות הצרפתי (SNEP) בלבד. רשימה זו פורסמה בפומבי בשידור ארצי בפריים טיים ב-M6 ב-6 בפברואר 2004. מאז, פורסם מטעם האיגוד כי שירים כמו "Un Monde parfait" זכאים להיכלל ברשימה גם כן.
הישגים

השיר הנמכר ביותר בכל הזמנים בצרפת הוא "Petit Papa Noël" של טינו רוסי. השיר הנמכר ביותר של אישה הוא "You're the One That I Want" של ג'ון טרבולטה ואוליביה ניוטון-ג'ון, הלקוח מתוך הסרט "גריז". השיר "Belle" של פטריק פיורי, גארו ודניאל לבואה הוא השיר החדש ביותר בחמישייה הפותחת של הרשימה. השיר "Whenever, Wherever" של הזמרת-יוצרת הקולומביאנית שאקירה, נחשב לאחד מהשירים הבודדים בהיסטוריה של המדינה שהצליח לקבל את תואר היהלום ולהימכר בלמעלה ממיליון עותקים בסך הכול. השיר "Flashdance... What a Feeling" של איירין קארה מתוך הסרט "פלאשדאנס" (1983) נחשב לאחד משירי הנושא הנמכרים ביותר בכל הזמנים במדינה, כאשר מכירותיו עומדות על למעלה מ-1.3 מיליון עותקים.
"Candle in the Wind 1997" / "Something About the Way You Look Tonight" של אלטון ג'ון הפך לשיר הנמכר ביותר במדינה בשנת 1997, תוך ש-"Cambodia" של קים ויילד נחשב לאחד מהשירים הזרים הנמכרים ביותר בכל הזמנים במדינה. מעבר לכך, נחשב "Y.M.C.A." של וילג' פיפל לאחד מהשירים הנמכרים ביותר של להקה במדינה.
הערות שוליים

1 2 3 4 5 6 7 8  Professional Manufacturers, China Quality Suppliers on disqueenfrance.com, www.disqueenfrance.com
↑  Grease, 1978-06-16, נבדק ב-2021-05-16
↑  "Les Meilleures Ventes "Tout Temps" de 45 T. / Singles / Téléchargement" (בצרפתית). איגוד תעשיית ההקלטות הצרפתי. 2015. נבדק ב-2017-02-13.
| השירים הנמכרים ביותר בכל הזמנים |
| --- | --- | --- |
| אסיה-האוקיינוס השקט | אוסטרליה • יפן • קוריאה הדרומית |  |
| אירופה | פינלנד • צרפת • גרמניה • ספרד • בריטניה |  |
| אמריקה הצפונית | קנדה • ארצות הברית |  |
Just Dance 2022

| --- | --- |

 כללי
 תאריך הוצאה:  צפון אמריקה 4 בנובמבר 2021
 סוגה:  משחק וידאו מוזיקלי
 פיתוח:  Ubisoft Paris
 הוצאה לאור:  Ubisoft
 ארץ מקור:  צרפת 
 שפות:  אנגלית 
 הפצה:  Ubisoft
 סדרה:  Just Dance
 דרישות תוכנה
 מנוע משחק:  UbiArt Framework 
 מצבי משחק:  משחק מרובה משתתפים
 פלטפורמות:  Nintendo Switch פלייסטיישן 4 פלייסטיישן 5 Xbox One Xbox Series X Xbox Series S Google Stadia
 המשחק הקודם:  Just Dance 2021
 המשחק הבא:  Just Dance 2023
 
 אתר רשמי
 
Just Dance 2022 (בעברית: רק לרקוד 2022) הוא משחק ריקוד, המיוצר ומשווק על ידי חברת יוביסופט כחלק מסדרת המשחקים "Just Dance". שם הסדרה מבוסס על השיר של ליידי גאגא, בעל אותו השם - "Just Dance".
המשחק הוכרז רשמית ב-12 ביוני 2021, בה פורסם כי תאריך צאתו יהיה ב-4 בנובמבר באותה השנה, בדומה לשאר ההוצאות של המשחקים הנוספים.
מצבי משחק ותכונות

Just Dance Controller - אפליקציה ל-iOS ואנדרואיד שבה הטלפון החכם משמש כשלט וניתן להשתמש בה עד 6 אנשים בו זמנית.
Just Dance Unlimited - כ-700 שירים מכל משחקי הסדרה הקודמים. שירות זה זמין רק לקונסולות תקופת הדור השמיני ובתשלום אך עם קניית המשחק מתקבל חודש ניסיון חינם.
רשימת השירים

להלן רשימת השירים שנכללים בגרסת 2022 של המשחק:
| שיר | אמן | שנה |
| --- | --- | --- |
| "À la Folie" | ג'וליאן גרנל ולנה סיטואטיונס | 2021 |
| "Baianá" | בקרמט | 2019 |
| "Believer" | אימאג'ין דראגונז | 2017 |
| "Black Mamba" | אספה | 2020 |
| "Boombayah" | בלאקפינק | 2016 |
| "Boss Bitch" | סקרלט קלאו (התפרסם על ידי דוג'ה קאט) | 2020 |
| "Build a Bitch" | בלה פורץ' | 2021 |
| "Buttons" | הפוסיקט דולז בשיתוף סנופ דוג | 2006 |
| "Chacarron Macarron" | אל צ'ומבו | 2005 |
| "Chandelier" | סיה | 2014 |
| "China" | אנואל AA, דדי יאנקי, קרול ג'י, אוזונה וג'יי באלווין | 2019 |
| "Don't Go Yet" | קמילה קביו | 2021 |
| "Flash Pose" | פבלו ויטאר בשיתוף צ'ארלי XCX | 2019 |
| "Freed from Desire" | גאלה | 1996 |
| "Funk" | מייגן טריינור | 2020 |
| "Girl Like Me" | בלאק אייד פיז ושאקירה | 2020 |
| "Good 4 U" | אוליביה רודריגו | 2021 |
| "Happier Than Ever" | בילי אייליש | 2021 |
| "Human" | שבדיאליזה | 2016 |
| "I'm Outta Love" | אנסטייז'ה | 2000 |
| "Jerusalema" | מאסטר קייג'י בשיתוף נומצבו זקודה | 2019 |
| "Jopping" | סופראם | 2019 |
| "Judas" | ליידי גאגא | 2011 |
| "Koi" | גן חושינו | 2016 |
| "Last Friday Night (T.G.I.F.)" | קייטי פרי | 2011 |
| "Level Up" | סיארה | 2018 |
| "Levitating" | דואה ליפה | 2020 |
| "Love Story (Taylor's Version)" | טיילור סוויפט | 2021 |
| "Mood" | 24kGoldn בשיתוף איאן דיור | 2020 |
| "Mr. Blue Sky" | The Sunlight Shakers (התפרסם על ידי Electric Light Orchestra) | 1978 |
| "My Way" | דומינו סיינטס | 2021 |
| "Nails, Hair, Hips, Heels" | טודריק הול | 2019 |
| "Pop/Stars" | K/DA בשיתוף מדיסון ביר, (G)I-dle וג'אירה בארנס | 2018 |
| "Poster Girl" | זארה לארסון | 2021 |
| "Princess" | ג'אם הייסו | 2009 |
| "Rock Your Body" | ג'סטין טימברלייק | 2003 |
| "Run the World (Girls)" | ביונסה | 2011 |
| "Save Your Tears (Remix)" | דה ויקנד ואריאנה גרנדה | 2021 |
| "Shoutout" | ליזה פק | 2021 |
| "Smalltown Boy" | ברונסקי ביט | 1984 |
| "Stop Drop Roll" | איו אנד תיאו | 2021 |
| "Sua Cara" | מייג'ור לייזר בשיתוף אניטה ופבלו ויטאר | 2017 |
| "Think About Things" | דאדי פרייר (דאדי ו-Gagnamagnið) | 2020 |
| "Waterval" | K3 | 2021 |
| "You Can Dance" | צ'ילי גונזלס | 2010 |
| "You Make Me Feel (Mighty Real)" | סילבסטר | 1978 |
הערות שוליים

↑  "Just Dance 2022 announced for November during Ubisoft Forward E3 2021". Shack News. 12 ביוני 2021. {{cite news}}:  (עזרה)
↑  "Just Dance 2022 Brings New Tracks to Level Up Your Dance Skills". Ubisoft. 13 ביוני 2021. {{cite news}}:  (עזרה)
↑  "Just Dance 2022 Releasing On November 4". GameSpot. 12 ביוני 2021. {{cite news}}:  (עזרה)
| Just Dance |
| --- | --- | --- |
| סדרה ראשית | Just Dance • 2 • 3 • 4 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 Edition |  |
| סדרת ילדים | Just Dance Kids • Just Dance Kids 2 • Just Dance Kids 2014 |  |
| סדרת דיסני | Just Dance: Disney Party • Disney Party 2 |  |
| סדרת הלהיטים הגדולים | Just Dance: Greatest Hits |  |
| סדרות מיוחדות | Dance on Broadway • Michael Jackson: The Experience • The Smurfs Dance Party • The Black Eyed Peas Experience • ABBA: You Can Dance • The Hip Hop Dance Experience |  |
| משחקים אחרים | Just Dance: Summer Party • Just Dance Now |  |
וייס (סרט)

ערך זה עוסק בסרט פעולה משנת 2015. אם התכוונתם לסרט ביוגרפי בשם זה משנת 2018, ראו .
| --- | --- |

 בימוי:  Brian A. Miller 
 הופק בידי:  בריאן א. מילר
 תסריט:  אנדרה פבריציו
 עריכה:  ריק שיין 
 שחקנים ראשיים:  ברוס ויליס, תומאס ג'יין, אמביר צ'ילדרס, בריאן גרינברג, קולין אגלספילד, Johnathon Schaech, שרלוט קירק, דונלד פטריק הארווי
 מוזיקה:  Hybrid 
 צילום:  ירון לוי 
 מדינה:  ארצות הברית 
 חברת הפקה:  Grindstone Entertainment Group, Aperture Entertainment, Emmett/Furla Films, K5 international 
 חברה מפיצה:  ליונס גייט אנטרטיינמנט 
 שיטת הפצה:  וידאו על פי דרישה, ישירות לווידיאו 
 הקרנת בכורה:  רוסיה 16 באפריל 2014   ארצות הברית 13 בנובמבר 2015
 משך הקרנה:  96 דק' 
 שפת הסרט:  אנגלית 
 סוגה:  סרט מתח, סרט דיסטופי, סרט מדע בדיוני, סרט פנטזיה, סרט פעולה 
 דף הסרט ב־IMDb
 
וייס (אנגלית: Vice) הוא סרט פעולה אמריקאי משנת 2015. הסרט מבוים על ידי בריאן א. מילר. ומככבים בו ברוס ויליס, תומאס ג'יין, בריאן גרינברג, ואמביר צ'ילדרס לצד אנסמבל שחקנים. הסרט יצא לאקרנים לראשונה ב-16 באפריל 2014 ברוסיה. הסרט מגלם בפני הצופה את ההשלכות ההרסניות שנגרמות כתוצאה מהתחדשות הטכנולוגיה של המאה ה-21 ובפרט בתחום האנטומיה וההנדסה גנטית.